CELEX: 31985R2912
Language: el
Date: 1985-10-18 00:00:00
Title: Κανονισμός (ΕΟΚ) αριθ. 2912/85 της Επιτροπής της 18ης Οκτωβρίου 1985 περί τροποποιήσεως για δεύτερη φορά του κανονισμού (ΕΟΚ) αριθ. 750/85 περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου 1985/86

Avis juridique important

|

31985R2912

Κανονισμός (ΕΟΚ) αριθ. 2912/85 της Επιτροπής της 18ης Οκτωβρίου 1985 περί τροποποιήσεως για δεύτερη φορά του κανονισμού (ΕΟΚ) αριθ. 750/85 περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου 1985/86  

Επίσημη Εφημερίδα αριθ. L 279 της 19/10/1985 σ. 0030 - 0030 Ισπανική ειδική έκδοση: Κεφάλαιο 03 τόμος 38 σ. 0061  Πορτογαλική ειδική έκδοση : Κεφάλαιο 03 τόμος 38 σ. 0061 

***** ΚΑΝΟΝΙΣΜΟΣ (ΕΟΚ) αριθ. 2912/85 ΤΗΣ ΕΠΙΤΡΟΠΗΣ  της 18ης Οκτωβρίου 1985  περί τροποποιήσεως για δεύτερη φορά του κανονισμού (ΕΟΚ) αριθ. 750/85 περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου 1985/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 4 παράγραφος 1,  Εκτιμώντας:  ότι ο κανονισμός (ΕΟΚ) αριθ. 379/71 της Επιτροπής της 19ης Φεβρουαρίου 1971 περί καθορισμού των κανόνων ποιότητος για τα εσπεριδοειδή (3) ορίζει κατηγορία ΙΙΙ για τα προϊόντα αυτά·  ότι, κατά το άρθρο 4 παράγραφος 1 εδάφιο πρώτο του κανονισμού (ΕΟΚ) αριθ. 1035/72, οι ποιοτικές κατηγορίες ΙΙΙ εφαρμόζονται μόνο εάν τα προϊόντα που ανταποκρίνονται σ' αυτές τις κατηγορίες είναι αναγκαία για την κάλυψη των αναγκών της καταναλώσεως· ότι η ανάγκη αυτή, η οποία αναγνωρίσθηκε ήδη για τα λεμόνια τύπου Verdelli από τον κανονισμό (ΕΟΚ) αριθ. 1587/85 της Επιτροπής (4), παρουσιάζεται τώρα για ορισμένα εσπεριδοειδή εκτός των λεμονιών· ότι, λαμβανομένων υπόψη των σημαντικών διακυμάνσεων της αγοράς από τη μία περίοδο στην άλλη, πρέπει να περιορισθεί η διάρκεια εφαρμογής των ποιοτικών κατηγοριών ΙΙΙ·  ότι η Επιτροπή Διαχειρίσεως Οπωροκηπευτικών δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 750/85 συμπληρώνεται με τη ακόλουθη ένδειξη:  «- πορτοκάλια της ποικιλίας blonde ovale calabrese: από 1ης Οκτωβρίου 1985 έως 15 Ιουλίου 1986,  - satsumas, κλημεντίνες, tangerines και άλλα παρόμοια υβρίδια εσπεριδοειδών εκτός των μανταρινιών: από 1ης Οκτωβρίου 1985 έως 15 Μαΐου 1986.»  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 130 της 16. 5. 1984, σ. 1.  (3) ΕΕ αριθ. L 45 της 24. 2. 1971, σ. 1.  (4) ΕΕ αριθ. L 154 της 13. 6. 1985, σ. 19.